21. Armiju grupa

**21. Armiju grupa** bija Lielbritānijas štāba formējums, kas tika izveidots Otrā pasaules kara laikā. Tā kontrolēja divas lauka armijas un citas atbalsta vienības, kas galvenokārt sastāvēja no Lielbritānijas Otrās armijas un Pirmās Kanādas armijas. Izveidota Londonā 1943. gada jūlijā Sabiedroto ekspedīcijas spēku virspavēlniecības (SHAEF) pakļautībā, tā tika norīkota operācijā Overlord, Rietumu sabiedroto iebrukumā Eiropā, un bija svarīgs sabiedroto militārais spēks Eiropas karadarbības teātrī. Dažādos laikos tās pastāvēšanas laikā 21. armiju grupai bija pievienotas papildu Lielbritānijas, Kanādas, Amerikas un Polijas lauka armijas vai korpusi. 21. armiju grupa darbojās Francijas ziemeļos, Luksemburgā, Beļģijā, Nīderlandē un Vācijā no 1944. gada jūnija līdz 1945. gada augustam, kad tā tika pārdēvēta par Britu Reinas armiju (BAOR).
## Sastāvs
21. armiju grupas galvenās sastāvdaļas bija 1. Kanādas armija un 2. Lielbritānijas armija. Praksē neviena no armijām nebija vienveidīgi britu vai Kanādas armija. Tajā bija iekļauts arī Polijas I korpuss, kas bija izvietots Normandijā, un nelielas Nīderlandes, Beļģijas un Čehoslovākijas vienības; tām laiku pa laikam pievienojās arī ASV armijas vienības.:
*  **21. Armiju grupa** (*21st Army Group*)
**  Otrā Britu armija (*British Second Army*)
***  8. Britu armijas korpuss (*VIII Corps*)
****  Gvardes bruņutanku divīzija (*Guards Armoured Division*)
****  3. kājnieku divīzija (*3rd Infantry Division*)
****  5. kājnieku divīzija (*5th Infantry Division*)
****  15. (Skotu) kājnieku divīzija (*15th (Scottish) Infantry Division*)
***  12. Britu armijas korpuss (*XII Corps*)
****  11. bruņutanku divīzija (*11th Armoured Division*)
****  53. (Velsiešu) kājnieku divīzija (*53rd (Welsh) Infantry Division*)
****  59. (Stafordšīras) kājnieku divīzija (*59th (Staffordshire) Infantry Division*) — izformēta 1944. gada augustā
***  30. britu armijas korpuss (*XXX Corps*)
****  7. bruņutanku divīzija (*7th Armoured Division*)
****  43. (Veseksas) kājnieku divīzija (*43rd (Wessex) Infantry Division*)
****  51. (Hailendas) kājnieku divīzija (*51st (Highland) Division*)
****  50. (Nortumbrijas) kājnieku divīzija (*50th (Northumbrian) Infantry Division*) — no 1944. gada novembra atradās Anglijā kā apmācības vienība
****  52. (Loulendas) kājnieku divīzija (*52nd (Lowland) Infantry Division*)
**  1. Kanādas armija (*First Canadian Army*)
***  2. Kanādas armijas korpuss (*II Canadian Corps*)
****  2. Kanādas divīzija (*2nd Canadian Division*)
****  3. Kanādas divīzija (*3rd Canadian Division*)
****  4. Kanādas (bruņutanku) divīzija (*4th Canadian (Armoured) Division*)
***  1. Britu armijas korpuss (*I Corps*)
****  1. Poļu bruņutanku divīzija (*1 Dywizja Pancerna / 1st Armoured Division*)
***  1. Kanādas armijas korpuss (*I Canadian Corps*)
****  1. Kanādas divīzija (*1st Canadian Division*)
****  5. Kanādas (bruņutanku) divīzija (*5th Canadian (Armoured) Division*)
****  49. (Rietumraidingas) kājnieku divīzija (*49th (West Riding) Infantry Division*) — no 1945. gada marta pirmajā Kanādas korpusā
### ASV armijas vienības
21. armiju grupai dažādos laikos tika piešķirtas ASV armijas vienības:

* Operācijas "Market Garden" laikā divas desanta divīzijas (101. un 82.) tika izvietotas 1. Sabiedroto desanta armijas sastāvā.
* Operācijas "Pheasant" laikā, lai atbrīvotu Ziemeļbrabanti, britu I korpusu pastiprināja 104. kājnieku divīzija.
* Ardēnu kaujas laikā 1. un 9. lauka armija, kas atradās vācu iespiešanās ziemeļu priekšgalā, nonāca 21. armiju grupas kontrolē.
* 9. armija palika 21. armiju grupas sastāvā Reinas ofensīvas (Māsas-Reinas operācija un operācija "Grenade"), Reinas šķērsošanas (Operācija "Plunder") un Rūras kabatas kaujas (Rūras operācija) laikā.
* Arī 17. desanta divīzija piedalījās Reinas forsēšanā gaisa desanta operācijas "Varsity" ietvaros.
* Operācijas "Clipper" laikā 84. kājnieku divīzija tika īslaicīgi pievienota Lielbritānijas XXX korpusam
## Komandieri
* 1943. gada jūnijs – 1943. gada decembris: ģenerālis Bernards Peidžets
* 1944. gada janvāris – 1945. gada augusts: ģenerālis Bernards Montgomerijs
## Atsauces

## Ārējās saites
* Ordersofbattle.com 
* History of 21st Army Group and BAOR May 45 to Feb 49